CELEX: 32007R0195
Language: sk
Date: 2007-02-26 00:00:00
Title: Nariadenie Komisie (ES) č. 195/2007 z  26. februára 2007 , ktorým sa v období od 1. marca do 31. augusta 2007 otvára nákup masla v určitých členských štátoch

27.2.2007   
            
            
               SK
            
            
               Úradný vestník Európskej únie
            
            
               L 59/62
            
         
      NARIADENIE KOMISIE (ES) č. 195/2007
   z 26. februára 2007,
   ktorým sa v období od 1. marca do 31. augusta 2007 otvára nákup masla v určitých členských štátoch
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1255/1999 zo 17. mája 1999 o spoločnej organizácii trhu s mliekom a mliečnymi výrobkami (1),
   so zreteľom na nariadenie Komisie (ES) č. 2771/1999 zo 16. decembra 1999 ustanovujúce podrobné pravidlá na uplatňovanie nariadenia Rady (ES) č. 1255/1999, pokiaľ ide o intervenciu na trhu s maslom a smotanou (2), a najmä na jeho článok 2,
   keďže:
   
               (1)
            
            
               V článku 6 ods. 1 nariadenia (ES) č. 1255/1999 sa uvádza, že v prípade, ak trhové ceny masla klesnú v jednom alebo viacerých členských štátoch počas príslušného obdobia pod 92 % intervenčnej ceny, intervenčné agentúry musia začať s nákupom masla.
            
         
               (2)
            
            
               Na základe trhových cien, ktoré oznámili členské štáty, Komisia v súlade s článkom 8 ods. 4 nariadenia (ES) č. 2771/1999 konštatovala, že ceny v Španielsku, v Írsku a v Portugalsku boli nižšie ako 92 % intervenčnej ceny počas dvoch po sebe nasledujúcich týždňov. V týchto členských štátoch by sa preto mal otvoriť intervenčný nákup,
            
         PRIJALA TOTO NARIADENIE:
   Článok 1
   Nákup masla podľa článku 6 ods. 1 nariadenia (ES) č. 1255/1999 sa týmto otvára v týchto členských štátoch:
   
               —
            
            
               Španielsko,
            
         
               —
            
            
               Írsko,
            
         
               —
            
            
               Portugalsko.
            
         Článok 2
   Toto nariadenie nadobúda účinnosť 1. marca 2007.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 26. februára 2007
      
         
            Za Komisiu
         
         Jean-Luc DEMARTY
         
         
            generálny riaditeľ pre poľnohospodárstvo a rozvoj vidieka
         
      
   
   
      (1)  Ú. v. ES L 160, 26.6.1999, s. 48. Nariadenie naposledy zmenené a doplnené nariadením (ES) č. 1913/2005 (Ú. v. EÚ L 307, 25.11.2005, s. 2).
   
      (2)  Ú. v. ES L 333, 24.12.1999, s. 11. Nariadenie naposledy zmenené a doplnené nariadením (ES) č. 1919/2006 (Ú. v. EÚ L 380, 28.12.2006, s. 1).